คือว่าตอนนี้หนูกำลังเรียนอยู่ชั้นมัธยมศึกษาปีที่3กำลังจะจบชั้นม.3แล้ว อายุ15ย่าง16 คือว่าหนูมีอาการ อารมณ์ร้อนควบคุมตัวเองไม่ค่อยได้ แปบๆ ก็เศร้า เครียด บางทีก็มีความสุขแค่ช่วงสั้นๆ และก็กลับมาเศร้าแบบเดิม รู้สึกเบื่อกับชีวิตอยากฆ่าตัวตายให้พ้นๆซะ ทั้งเรื่องกดดันต่างๆ บางทีก็ยิ้มให้คนอื่นรู้ว่าเราสบายดีทั้งที่เรารู้สึกเศร้า ตอนนี้หนูรู้สึกทนกับอารมณ์ตัวเองไม่ไหว ควบคุมไม่อยู่ ควรทำไงดีคะ? หนูรู้สึกอยากจะฆ่าตัวตายตลอดเลย...
สวัสดีค่ะ อาการเศร้า เบื่อกับชีวิตนั้นเกิดได้ในคนทั่วไปที่ต้องเผชิญกับปัญหาหรือความกดดันในชีวิต แต่ในคนทั่วไปจะค่อยๆดีขึ้นเองเมื่อเวลาผ่านไป จะไม่เป็นเรื้อรัง จนรบกวนชีวิตและการเรียน การทำงานหากมีอาการนานเกิน 2 สัปดาห์เป็นตลอดเวลามีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อันนี้อาจจะเป็นสัญญาณเบื้องต้นของโรคซึมเศร้าได้แนะนำไปพบจิตแพทย์เพื่อประเมินสภาพจิตใจเบื้องต้นว่าน่าจะเข้ากับกลุ่มอาการได้มากที่สุด หากพบว่าเป็นโรคซึมเศร้าจริงอาจจ่ายยาต้านเศร้าร่วมกับทำจิตบำบัดค่ะการดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไปเพราะจะทำให้ฟุ้งซ่านมากขึ้นค่ะ